Maynila, sa mga Kuko ng Liwanag

Ang Maynila, sa mga Kuko ng Liwanag ay isang pelikulang Pilipino noong 1975 ni Lino Brocka na may paksang drama na batay sa nobela ni Edgardo M. Reyes na Sa mga Kuko ng Liwanag. Pinagbibidahan ito ni Rafael Roco, Jr. at Hilda Koronel at kinikilala na isa sa pinakamahusay, kung hindi man pinakamahusay na pelikulang Pilipino. Nagwagi ito ng siyam na parangal sa FAMAS Awards noong 1976, kabilang ang parangal sa Pinakamahusay na Pelikula, Pinakamahusay na Direktor para kay Brocka, at Pinakamahusay na Aktor para sa baguhang aktor na si Roco.

Tinanghal ang nirestore na bersiyon nito bilang isa sa mga Classics sa Cannes Film Festival noong 2013. Kinilala ng pinagpipitagang direktor at tagapangulo ng World Cinema Foundation, na si Martin Scorsese, ang “lugar ng Maynila sa pandaigdigang pelikula”, kasabay ng pagpuri sa kapwa niya direktor na si Brocka at cinematographer nito na si Mike de Leon. Pumang tatlumpu ang Maynila, Sa Mga Kuko ng Liwanag sa Asian Cinema 100 o talaan ng 100 pinakamahusay na pelikulang Asyano na inilabas noong Oktubre 2015, kasabay ng ika-20 taon ng Busan International Film Festival.

Mga tauhan
 Rafael Roco, Jr. bilang Julio Madiaga – Ang 21 taong gulang na bida mula sa Marinduque, na naggagala sa Maynila upang hanapin ang kanyang iniibig na si Ligaya. Sinimulan niya ang salaysay bilang isang mahinahon at muslak na lalaki; subalit sa huli ay unti-unting magbabago patungo sa isang nanlulumo at mapaghiganting tao. 
 Hilda Koronel bilang Ligaya Paraiso – Ang ikakasal kay Julio. Dinala siya sa Maynila sa pagnanasang makakakuha siya ng mabuting pag-aaral, subalit humantong lamang sa pagiging aliping pangtalik.
 Lou Salvador, Jr. bilang Atong – Isang manggagawa ng gusali na kinaibigan ni Julio. Ginabayan ni Atong si Julio sa mga gawain ng mga nagtatrabahong tao ng Maynila at ng lungsod narin. Natulungan niya si Julio na lagpasan ang karimlan ng lungsod. Pagkatapos ay mali siyang nahuli at ikinulong, at namatay sa kamay ng kanyang mga kakosa.
 Tommy Abuel bilang Pol – Ang kaibigan ni Julio na nagsisilbi rin bilang kanyang katiwala. Nagsilbi siyang gabay ni Julio sa mga maralitang pook ng Maynila. Matatag at matapat si Pol, at palagi siyang nagbibigay ng tulong at pangaral kay Julio tuwing kailangan. 
 Jojo Abella bilang Bobby – Isang tagatawag na kinaibigan ni Julio. Nagsilbi siya bilang gabay ni Julio sa mundo ng pagbebenta ng katawan ng mga lalaki. Napakita na siya ay may pagkaakit kay Julio.
 Joonee Gamboa bilang Omeng – Isa pang katrabaho ni Julio sa construction site.
 Pancho Pelagio bilang Gn. Balajadia – Isang kontrabida sa salaysay. Siya ang tagapangasiwa ng contruction site na pinagtatrabahuhan ni Julio. Siya ay hambog at makasarili, at palaging tinatrato ang kanyang mga pinapangasiwaan nang di mabuti. 
 Juling Bagabaldo bilang Gng. Cruz – Isang kontrabida sa salaysay. Isang di kaaya-ayang tauhan na kumukuha ng mga walang muwang na babaeng taga-lalawigan sa kanyang prostitusyon. May kutob si Julio na hindi naman talaga "Gng. Cruz" ang kanyang tunay na pangalan, at ito talaga ay isa lamang na alyas. 
 Tommy Yap bilang Ah-Tek – Isang kontrabida sa salaysay. Isang walang konsensyang mestizo de sangley na binili si Ligaya mula sa prostitusyon ni Gng. Cruz at ginawa siyang ang kanyang aliping babae.

Mga pananda

Mga sanggunian

Kategorya:Mga pelikulang idinirek ni Lino Brocka
Kategorya:Mga pelikula mula sa Pilipinas
Kategorya:Mga pelikula ng 1975